|  |  |
| --- | --- |
| REPUBLIKA HRVATSKAKARLOVAČKA ŽUPANIJAGRAD KARLOVAC OSNOVNA ŠKOLA DRAGOJLE JARNEVIĆRadićeva 31, 47000 KarlovacTel: 047/614-599E-mail: ured@os-djarnevic-ka.skole.hr KLASA: 112-04/24-01/7 URBROJ: 2133-67-24-5 Karlovac, 09.09.2024. |  |

Na temelju članka 10. Pravilnika o načinu i postupku zapošljavanja u Osnovnoj školi Dragojle Jarnević, Karlovac, Povjerenstvo za procjenu i vrednovanje kandidata prijavljenih na natječaj koji sudjeluju u natječaju za zasnivanje radnog odnosa na radno mjesto učitelja/ice informatike- 40 sati ukupnog tjednog radnog vremena na određeno vrijeme, daje kandidatima sljedeću:

**Obavijest i upute o područjima provjere, vremenu i mjestu održavanja testiranja**

Za kandidate koji ispunjavaju formalne uvjete iz Natječaja za radno mjesto učitelja/ice informatike na određeno radno vrijeme koji je objavljen dana 29.08.2024. godine na mrežnim stranicama Škole i mrežnim stranicama te oglasnoj ploči Hrvatskog zavoda za zapošljavanje provest će se prethodna provjera znanja i sposobnosti usmenim testiranjem.

***I. Područja testiranja:***

1. Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23)

2. Pravilnik o pedagoškoj dokumentaciji i evidenciji te javnim ispravama u školskim ustanovama (NN br. 47/17, 41/19, 76/19)

3. Kurikulum nastavnog predmeta informatike za osnovne škole i gimnazije (NN br. 22/18)

***II. Pravila testiranja:***

Svi kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja pozivaju se na procjenu odnosno testiranje.

Procjena i vrednovanje kandidata sastoji se od usmene provjere.

Ako kandidat ne pristupi procjeni odnosno testiranju smatra se da je odustao od prijave na natječaj.

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu).

***III. Vrijeme i mjesto održavanja testiranja:***

Usmeno testiranje (intervju) održat će se u ČETVRTAK, 12.09.2024. godine u 9.45 sati u prostorijama Osnovne škole Dragojle Jarnević, Domobranska 2, 47000 Karlovac.

***IV. Usmeno testiranje:***

Povjerenstvo u razgovoru s kandidatima utvrđuje: stručna znanja, vještine, interese i motivaciju kandidata za rad u školi te dodatna znanja i edukacije, dosadašnje radno iskustvo i postignuća u radu. Svaki član Povjerenstva vrednuje rezultat razgovora (intervjua) od 0-10 bodova koje se na kraju zbrajaju.

***VI. Rezultati javnog natječaja:***

Nakon utvrđivanja svih rezultata testiranja Povjerenstvo utvrđuje rang listu kandidata prema ukupnom broju bodova ostvarenih na testiranju koju je dužno dostaviti ravnateljici nakon završetka testiranja. Na temelju dostavljene rang liste kandidata ravnateljica odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.

Kandidate se o rezultatima provedenog Natječaja izvješćuje sukladno čl. 15. Pravilnika o načinu i postupku zapošljavanja u osnovnoj školi.

Povjerenstvo za procjenu i vrednovanje kandidata prijavljenih na natječaj